CELEX: 32018R0690
Language: fi
Date: 2018-05-07 00:00:00
Title: Komission täytäntöönpanoasetus (EU) 2018/690, annettu 7 päivänä toukokuuta 2018, täytäntöönpanoasetuksen (EU) N:o 540/2011 muuttamisesta tehoaineen fenatsakiini hyväksymisedellytysten osalta (ETA:n kannalta merkityksellinen teksti. )

8.5.2018   
            
            
               FI
            
            
               Euroopan unionin virallinen lehti
            
            
               L 117/3
            
         KOMISSION TÄYTÄNTÖÖNPANOASETUS (EU) 2018/690,
   annettu 7 päivänä toukokuuta 2018,
   täytäntöönpanoasetuksen (EU) N:o 540/2011 muuttamisesta tehoaineen fenatsakiini hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:
   
               (1)
            
            
               Komission täytäntöönpanodirektiivillä 2011/39/EU (2) sisällytettiin fenatsakiini tehoaineena neuvoston direktiivin 91/414/ETY (3) liitteeseen I.
            
         
               (2)
            
            
               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.
            
         
               (3)
            
            
               Täytäntöönpanoasetuksen (EU) N:o 540/2011 liitteessä olevassa A osassa esitetty tehoaineen fenatsakiini hyväksyntä rajoittui sen käyttöön koristekasvien punkkien torjunta-aineena kasvihuoneissa.
            
         
               (4)
            
            
               Tämän tehoaineen valmistaja Gowan Comércio Internacional e Serviços Limitada toimitti asetuksen (EY) N:o 1107/2009 7 artiklan 1 kohdan mukaisesti 19 päivänä syyskuuta 2011 esittelevälle jäsenvaltiolle Kreikalle hakemuksen, jossa se pyysi fenatsakiinin hyväksynnän edellytysten muuttamista rajoituksen poistamiseksi ja sen käytön sallimiseksi greipeissä, sitrushedelmissä, siemenhedelmissä ja kivellisissä hedelmissä. Esittelevä jäsenvaltio totesi, että hakemus voitiin ottaa käsiteltäväksi.
            
         
               (5)
            
            
               Esittelevä jäsenvaltio laati lisäyksen arviointikertomusluonnokseen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 14 päivänä helmikuuta 2012.
            
         
               (6)
            
            
               Elintarviketurvallisuusviranomainen toimitti arviointikertomusluonnoksen lisäyksen hakijalle ja jäsenvaltioille kommentoitavaksi sekä asetti sen yleisesti saataville asetuksen (EY) N:o 1107/2009 12 artiklan 1 kohdan mukaisesti.
            
         
               (7)
            
            
               Elintarviketurvallisuusviranomainen ilmoitti 19 päivänä maaliskuuta 2013 komissiolle päätelmänsä (5) siitä, voidaanko tehoaineen fenatsakiini uusien käyttötarkoitusten odottaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio toimitti muutetun tarkastelukertomuksen luonnoksen hakijalle kommentoitavaksi 17 päivänä syyskuuta 2013 ja elintarvikeketjua ja eläinten terveyttä käsittelevälle pysyvälle komitealle 2 päivänä lokakuuta 2013. Pysyvä komitea ei voinut tehdä päätelmää siitä, oliko asianmukaista muuttaa fenatsakiinin hyväksynnän edellytyksiä siten kuin hakija oli pyytänyt.
            
         
               (8)
            
            
               Tarkasteltuaan asiakirja-aineistoa tarkemmin komissio laati lisäysluonnoksen alkuperäiseen tarkastelukertomukseen ja fenatsakiinia koskevan asetusluonnoksen. Komissio esitti lisäysluonnoksen ja asetusluonnoksen pysyvälle kasvi-, eläin-, elintarvike- ja rehukomitealle 13 päivänä joulukuuta 2017.
            
         
               (9)
            
            
               Komissio pyysi hakijaa toimittamaan fenatsakiinia käsittelevään tarkastelukertomukseen tehtyä lisäysluonnosta koskevat huomautuksensa. Hakija toimitti huomautuksensa, ja ne on tutkittu huolellisesti.
            
         
               (10)
            
            
               Ei ole osoitettu, että fenatsakiinia sisältävien kasvinsuojeluaineiden voidaan odottaa yleisesti täyttävän asetuksen (EY) N:o 1107/2009 4 artiklassa vahvistetut vaatimukset, ellei nykyistä kasvihuonekäyttöön rajoittuvaa vaatimusta säilytetä. Tämän vuoksi on aiheellista säilyttää pelkästään kasvihuoneissa, siten kuin ne määritellään asetuksen (EY) N:o 1107/2009 3 artiklan 27 kohdassa, tapahtuvaa käyttöä koskeva rajoitus.
            
         
               (11)
            
            
               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta, kun kasvinsuojeluainetta käytetään syötävissä viljelykasveissa. Tämän vuoksi ei ole aiheellista säilyttää pelkästään koristekasveissa tapahtuvaa fenatsakiinin käyttöä koskevaa rajoitusta.
            
         
               (12)
            
            
               Asetuksen (EY) N:o 1107/2009 13 artiklan 2 kohdan mukaisesti, luettuna yhdessä sen 6 artiklan kanssa, ja nykyisen tieteellisen ja teknisen tietämyksen pohjalta on tarpeen ja aiheellista muuttaa tehoaineen fenatsakiini hyväksynnän edellytyksiä siten, että siihen sovelletaan edelleen tiettyjä edellytyksiä ja rajoituksia. Sen vuoksi täytäntöönpanoasetusta (EU) N:o 540/2011 olisi muutettava.
            
         
               (13)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.
   2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).
   
      (2)  Komission täytäntöönpanodirektiivi 2011/39/EU, annettu 11 päivänä huhtikuuta 2011, neuvoston direktiivin 91/414/ETY muuttamisesta fenatsakiinin sisällyttämiseksi siihen tehoaineena ja komission päätöksen 2008/934/EY muuttamisesta (EUVL L 97, 12.4.2011, s. 30).
   
      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      (5)  Euroopan elintarviketurvallisuusviranomainen; Conclusion on the peer review of the pesticide risk assessment of the active substance fenazaquin. EFSA Journal 2013;11(4):3166. [80 pp.] doi:10.2903/j.efsa.2013.3166.
   
      LIITE
      Korvataan täytäntöönpanoasetuksen (EU) N:o 540/2011 liitteessä olevassa A osassa olevalla rivillä 342, fenatsakiini, sarake ”Erityiset säännökset” seuraavasti:
      
         ”A OSA
         Lupa voidaan myöntää ainoastaan punkkien torjunta-aineena käyttöä varten kasvihuoneissa.
         B OSA
         Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöön panemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 11. maaliskuuta 2011 valmiiksi saadun fenatsakiinia koskevan tarkastelukertomuksen päätelmät ja erityisesti sen lisäykset I ja II sekä pysyvässä kasvi-, eläin-, elintarvike- ja rehukomiteassa 22. maaliskuuta 2018 valmiiksi saadun fenatsakiinia koskevan tarkastelukertomuksen lisäyksen päätelmät ja erityisesti sen lisäykset I ja II.
         Tässä kokonaisarvioinnissa jäsenvaltioiden on kiinnitettävä erityistä huomiota
         
                     a)
                  
                  
                     vesieliöiden suojeluun;
                  
               
                     b)
                  
                  
                     käyttäjien suojeluun varmistaen myös, että käyttöedellytyksiin kuuluu asianmukaisten henkilönsuojainten käyttö;
                  
               
                     c)
                  
                  
                     mehiläisten suojeluun;
                  
               
                     d)
                  
                  
                     pölytykseen vapautetuille mehiläisille ja kimalaisille aiheutuvaan riskiin, kun ainetta käytetään kasvihuoneissa;
                  
               
                     e)
                  
                  
                     kuluttajille erityisesti jalostuksen aikana syntyvistä jäämistä aiheutuvaan riskiin;
                  
               
                     f)
                  
                  
                     käyttöedellytyksiin, jotta vältetään ihmisten ja eläinten ravinnoksi tarkoitettujen viljelykasvien altistuminen fenatsakiinin jäämille.
                  
               Käyttöedellytyksiin on tarvittaessa sisällyttävä riskinhallintatoimenpiteitä.”